**ДОКЛАД - РЕЗЮМЕ**

**ЗА ДЕЙНОСТТА НА ОБЛАСТНАТА КОМИСИЯ ПО БЕЗОПАСНОСТ НА ДВИЖЕНИЕТО ПО ПЪТИЩАТА**

**ВЪВ ВРЪЗКА СЪС СЪСТОЯНИЕТО НА БЕЗОПАСНОСТТА НА ДВИЖЕНИЕТО ПО ПЪТИЩАТА В ОБЛАСТ ДОБРИЧ ЗА 2015г.**

Дейността на общините и отговорните институции, членове на Областната комисия по безопасност на движението по пътищата, за 2015г. се изрази главно в следното:

1. В зимните месеци, до м.март включително, своевременно бяха предприети действия по почистване на улиците и пешеходните зони от сняг и обработването на същите против заледяване.
2. След изтичане на зимния сезон, при подходящи атмосферни условия, започнаха строителните и ремонтните дейности по уличната мрежа, като се извършиха следните дейности:

- ремонти по уличната мрежа на общинските центрове и селата, основно по улиците провеждащи интензивно движение на пътни превозни средства;

- положена беше хоризонтална маркировка, като приоритетно бяха маркирани улиците и булевардите с интензивен трафик. Обновена бе маркировката на пешеходни пътеки в непосредствена близост до училища и детски градини. Обновени бяха стоп линии, разделителни и насочващи линии, както и указателни стрелки в обхвата на кръстовищата;

- на територията на общините бяха изградени повдигнати пешеходни пътеки, по улици с интензивно движение и в близост до училища и детски градини;

- във всички общини от областта се изпълниха ремонти на общински пътища, свързващи населени места;

- монтирани бяха предпазни огради (парапети), ограничителни колчета и пътни знаци;

- редовно бяха поддържани и ремонтирани светофарните уредби на регулираните кръстовища;

- регулярно се извършваше поддържане и ремонт на уличното осветление;

3. Подобрена бе ефективността и взаимодействието между структурите на контролните органи на различните институции, като своевременно се отстраняваха установените нарушения:

- извършени бяха съвместни проверки със Сектор „Пътна полиция“ при ОД на МВР-Добрич на състоянието на хоризонталната маркировка, пътните знаци и предпазните съоръжения по уличната мрежа на общините, в непосредствена близост до училищата и детските градини;

- засилен бе контролът на обществения ред, като от органите на МВР са съставили над 4000 акта за административни нарушения на правилата за движение по пътищата;

- в учебните планове и програми за учебната 2015/2016 год. бяха заложени теми, свързани с изучаване правилата за безопасност на движението по улиците и пътищата.

4. Възложено бе изработването на проекти за промяна в организацията на движение на седем броя кръгови кръстовища обхващащи пет кръгови кръстовища на път II-97 околовръстен път на гр. Добрич и два броя на път I-9 при гр. Каварна и гр. Балчик с осигуряване на предимство на движещите се в кръга. Изработените проекти бяха съгласувани със сектор „Пътна полиция” и одобрени от техническия съвет при ОПУ – Добрич и „Експертния технико икономически съвет” при централна администрация на АПИ. Реализацията на проектите или промяна в организацията на движението бе възложено и изпълнено от поддържащите фирми с планови заявки и задания през месец септември.

5. Дейностите свързани с поддържане РПМ и осигуряване на нормална експлоатация и проводимост на пътищата или свързаните конкретно с ремонт на асфалтовите настилки, съставляват около 80% от средствата отпуснати по годишната задача на ОПУ - Добрич. За отчетния период бяха проведени ремонти на асфалтови настилки включващи машинно и ръчно изкърпване на обща площ 14 236 кв.м, както и ремонт на асфалтови настилки с модифициран полимербитум под налягане общо 283 куб.м. или приблизително около 5 5000 кв.м.

6. На територията на общините бяха проведени редица прояви във връзка с отбелязване на Третата глобална седмица за пътна безопасност с лого „Спаси живота на децата“.

7. От общините и институциите в областта по подходящ начин беше отбелязан Световния ден за възпоменание на жертвите на пътнотранспортни произшествия - 15.11.2015 г.

По данни от ОД на МВР - Добрич, през 2015 г. се наблюдава тенденция на намаляване броя на настъпилите тежки ПТП и последиците от тях и подобряване на обстановката по безопасност на движението, като намалението е по следните показатели:

* тежки ПТП – намаление със 14 (9, 52 %)
* убити граждани – намаление със 7 (33,33%)
* ранени граждани – намаление с 21 (11,60%)

През годината подобряване на обстановката по БД имаше на територията на Първо РУ – Добрич, Балчик, Тервел и Албена.

Основната причина за положителните резултати следва да се търсят повишената превантивна дейност по отношение спазване на скоростните режими по основните пътища на територията на областта, като следствие от ефективното ползване на автоматизираните системи за контрол.

Влошаване на обстановката по БД се забеляза най-вече на територията на Второ РУ-Добрич, през чиято територия преминават основните направления от републиканската пътна мрежа на областта.

Анализът на данните затвърждават изводите от предходни периоди:

* Основната причина за настъпване на тежките ПТП и високото ниво на пътен травматизъм, е движението с превишена и несъобразена скорост, което в съвкупност с недостатъчната ползваемост на предпазните колани е причина за едно високо ниво на пътен травматизъм.
* Друг фактор с високо участие в аварийността по пътната и улична мрежа е неспазването на предимство на МПС и пешеходци, нарушенията извършвани от пешеходци, както и неправилните маневри от страна на водачите. Именно това са причините за настъпване на повечето ПТП в населените места и в зоните на кръстовищата по републиканската пътна мрежа.
* Извън населените места в резултат на по-високите скорости на движение, смъртността е значително по-висока. От разпределението по клас на пътя в региона, най-голям бе броят на загиналите по пътищата втори и трети клас, през които преминава основната част от транспортните потоци в областта. Висока бе конфликтността на общинската пътна инфраструктура. Основни проблеми бяха липсата на решения за равномерност на транспортните потоци, висока степен на конфликтност между същите, осигуряване на условия за безопасно движение на пешеходните потоци. Съществуваха пропуски в организацията на движението в населените места, относно липсата на условия за безопасно участие в движението на пешеходците и велосипедистите.